[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "C\u0302u sekularismo estas kongrua kun Islamo?"}, {"text_idx": "#000006", "text": "Tiu c\u0302i artikolo de Samee Alhwash [en] estis origine publikigita en The Battelground [en] kaj estis republikigita en Global Voices kadre de interkonsento pri partumo de enhavo."}, {"text_idx": "#000007", "text": "Mi scias per la socia amaskomunikila kampanjo celanta bojkoti francajn produktojn kaj per konversacioj kun amikoj, ke islamanoj havas malsamajn sentojn pri la lastatempaj terorismaj atakoj en Vieno kaj Nico."}, {"text_idx": "#000008", "text": "Dum ili kondamnas la perforton, ie tamen estas ankau\u0306 la sento, ke tio atendeblas. C\u0302i tiu malakordo esprimig\u0302as jene:"}, {"text_idx": "#000009", "text": "\u201cNi ne toleras mortigon kaj tiuj, kiuj mortigas, havas nenion komunan kun Islamo. Sed se provokoj kas\u0302vestig\u0302as kiel sinesprimlibereco (ekzemple Charlie Hebdo), tiam reago atendeblas.\u201d"}, {"text_idx": "#000010", "text": "\u201cKial nur atakoj de islamanoj estas markitaj kiel \u201cterorismo\u201d? Kial franca sekularismo (Lai\u0308cite\u0301/laikeco) aplikig\u0302as nur al islamanoj? Kial estas malpermesite pridubi la Holokau\u0306ston sed akcepteblas kritiki la plej sanktajn elementojn de Islamo?\u201d"}, {"text_idx": "#000011", "text": "Kompreneble iuj islamaj voc\u0302oj klare denuncas c\u0302i tiun konfuzon inter sekularismo, libera sinesprimado kaj civilaj liberecoj. Sed c\u0302i tiu nedecideco vaste etendig\u0302is. G\u0302i s\u0302ajnas veni de sentoj de malhelpo esprimitaj en la lingvo de la nuntempa politika Islamo."}, {"text_idx": "#000012", "text": "De kie venas c\u0302i tiu raciigo de perforto? C\u0302u tio estas vere denaska kvalito de Islamo kiu igas religion nerevokeble malkongrua kun la c\u0302efaj aspektoj de demokratio kaj precipe sinesprimlibereco kaj sekularismo?"}, {"text_idx": "#000013", "text": "C\u0302i tiuj estas gravaj demandoj, c\u0302ar terorismaj atakoj produktas trau\u0306maton, kiu elvokas samreakciajn diskutojn en eu\u0306ropaj socioj, starigante demandojn pri kultura diverseco, integrig\u0302o kaj asimilado."}, {"text_idx": "#000014", "text": "C\u0302io, kio similas al ekskuzo por terorismo, riskas provizi ekstremdekstrajn grupojn per politika gajno kaj doni stereotipan imagon de la Islamo kiel malmoderna kaj perforta."}, {"text_idx": "#000016", "text": "La protestoj estis tolerataj de subpremaj reg\u0302imoj, kiuj alimaniere kondamnus iun ajn formon de protesto. La manifestacioj estis la solaj tiaspecaj g\u0302is la araba printempo en 2010."}, {"text_idx": "#000017", "text": "Pensante pri ili nun, mi ne povas ne demandi, kial aliaj okazaj\u0302oj ne estigis la saman proteston de islamanoj."}, {"text_idx": "#000018", "text": "La mortigo de rohing\u0302aj islamanoj estis kondamnita, sed g\u0302i ne generis la saman publikan indignon. Nek rilate al la ujguraj tendaroj en C\u0302inio."}, {"text_idx": "#000019", "text": "En 2012, ec\u0302 disvastig\u0302is filmeto en YouTube, unu el multaj, kie aro da siriaj registaraj maliculoj per armila forto devigis kontrau\u0306registaran aktivulon surgenuig\u0302i sur la portreto de Bashar al-Assad anstatau\u0306 sur la sajja\u0304da [en] (islama preg\u0302tapis\u0302o)."}, {"text_idx": "#000020", "text": "Maliculo kriis al li: \u201cPreg\u0302u al via dio, Bas\u0302ar!\u201d Vere, la agoj de la siria reg\u0302imo altiris g\u0302ihadistojn el la tuta mondo. Sed c\u0302i tio ne estigis publikajn protestojn c\u0302e siriaj ambasadejoj kiel faris la danaj karikaturoj."}, {"text_idx": "#000022", "text": "Ne tiom temas pri tio ke Islamo kaj sinesprimlibereco estas malkongruaj. Kontrau\u0306e, Islamo farig\u0302is nesekura identeco c\u0302iam subfosata de kritikoj de kristanoj au\u0306 de ateistoj, sed c\u0302iam koloniismaj, en Okcidento."}, {"text_idx": "#000023", "text": "Islamanoj alig\u0302antaj al moderaj skoloj, kaj ne-praktikantaj islamanoj, partumas c\u0302i tiun senton kun konservemaj elementoj ene de Islamo. Ec\u0302 sekularecaj naciistoj rigardas okcidentajn kritikojn de Islamo kiel atakon kontrau\u0306 sia propra kulturo."}, {"text_idx": "#000024", "text": "C\u0302u ili estas islamaj au\u0306 naciismaj, plej multaj homoj en MENA-landoj [eo] estas malric\u0302aj, malkleraj kaj ne havas politikan reprezentadon. Longdau\u0306ra stagnado igas ilin pli sentemaj al detruaj rakontoj, kiuj instigas identecan politikon kaj pligravigas sociajn problemojn. La sukceso de Eu\u0306ropo ne estas rigardata kiel rezulto de humanisma filozofio kaj sanga batalo kontrau\u0306 naciismo kiel dum la Dua mondmilito. Por multaj islamanoj, sekularismo estas nur okcidenta kolonia plano por forigi islaman kulturon kaj islaman identecon [en]."}, {"text_idx": "#000025", "text": "Multaj homoj en Mezoriento kaj Nord-Afriko nur vidas kristanan imperian Eu\u0306ropon kaj implikig\u0302as en siaj propraj hereditaj koloniaj trau\u0306matoj. Demagogoj, reg\u0302oj kaj diktatoroj en la islama mondo plifortigas c\u0302i tiun rakonton por pravigi sian ekzistadon. C\u0302i tio nutras dividigan, naciisman identecan politikon, kiu neas iujn ajn pozitivajn interkulturajn rilatojn kun Eu\u0306ropo."}, {"text_idx": "#000026", "text": "La problemo farig\u0302as ec\u0302 pli kompleksa ene de Eu\u0306ropo, c\u0302ar enmigrintaj komunumoj trovig\u0302as en fremda kaj ofte rasisma medio. Ili alfrontas g\u0302in adoptante supraj\u0302ajn kaj dogmajn versiojn de politika Islamo."}, {"text_idx": "#000027", "text": "Koloniismo pligravigis la sociajn problemojn, kiujn islamaj socioj jam havis. G\u0302i ne kreis ilin. Ni estis malegalaj, hierarkiaj kaj sektecaj, ec\u0302 antau\u0306 la eu\u0306ropa koloniigo kaj la Otomana Imperio. Eu\u0306ropa koloniismo simple fortigis la ekzistantajn hierarkiajn politikajn strukturojn kaj uzis sektismon por dividi kaj regi. La diktaturoj, sub kiuj ni plu suferadas hodiau\u0306, estas dau\u0306rigo de tiuj strukturoj. Tio signifas, ke ni mem gvidu intelektan revolucion, kiu malebligas al demagogoj uzi niajn plej malbonajn instinktojn kontrau\u0306 ni mem. Tio signifas, ke ni devas esti memkritikaj pri c\u0302io, inkluzive de fundamenta reformo de niaj identeco kaj religio."}, {"text_idx": "#000028", "text": "Mi ne diras, ke komunumoj, kiuj suferis sub koloniismo, nur forgesu pri la pasinteco kaj plu iru. Male, ni bezonas vidi la heredaj\u0302on de koloniismo kiel grandan parton de la problemo, sed ne la solan. Koloniismo kau\u0306zis profundajn cikatrojn al la psikologio kaj politiko de MENA-kulturoj, kiuj ne resanig\u0302is. La rasismo, kiun spertas enmigrintoj el Mezoriento kaj Nordafriko, nur plifortigas tion."}, {"text_idx": "#000029", "text": "Tial la legitima sento esti viktimigita de koloniismo ne devas esti aplikata al c\u0302iu socia malsano."}, {"text_idx": "#000030", "text": "Aliflanke, pro la historio de koloniismo, Eu\u0306ropo havas la respondecon krei politike g\u0302ustan publikan diskurson, respekteman al islamanoj, celante faciligi ilian integrig\u0302on, kiel egaluloj. C\u0302i tio devas koincidi kun subtenaj iniciatoj eksterlande, en internacia disvolva kaj sekureca politikoj. Kaj siavice, estas la respondeco de islamaj komunumoj kompreni, ke ne ekzistas alternativo al la reformado de la hodiau\u0306a politika islamisma diskurso."}, {"text_idx": "#000031", "text": "Moderaj voc\u0302oj ene de Islamo devas klarigi, ke nenio estas sankta en demokratio, kaj ke ni devas malakcepti politikan perforton."}, {"text_idx": "#000032", "text": "Por komenci c\u0302i tiun reformon, islamaj komunumoj devas serc\u0302i nenie krom en sia propra historio mesag\u0302ojn de toleremo, racio kaj plej grave komunajn valorojn kun Eu\u0306ropo."}, {"text_idx": "#000033", "text": "En nia historio multaj akademianoj, filozofoj kaj ec\u0302 militestroj atestas pri la ric\u0302a potencialo de islama kulturo kaj pri g\u0302ia toleremo pri libera parolo."}, {"text_idx": "#000036", "text": "C\u0302i tiu [Al-Maari] estis filozofo, kiu vivis dum la Abasida Kaliflando antau\u0306 pli ol 1 000 jaroj. Li estis nek senkapigita, nek akuzita. Male, oni lau\u0306dis lin kiel unu el la grandaj arabaj filozofoj kaj poetoj."}, {"text_idx": "#000037", "text": "Statuo omag\u0302e al Al-Maari staris en lia hejmurbo en Sirio nur g\u0302is 2013, por poste esti detruita de la Al Nusra Fronto [en], branc\u0302o de Al-Kaida."}, {"text_idx": "#000038", "text": "Pri la problemo de malakordeco kun sekularismo, la disvolvig\u0302o de la Mu\u02bftazila skolo [en] aperigas similecojn kun renesanca humanismo [en], el kiu fontis sekulara humanismo."}, {"text_idx": "#000039", "text": "La Mu\u02bftazila movado ekestis sekvante la tradukadon kaj interpretadon de aristotela metafiziko kaj novplatonismo. G\u0302i malakceptis la ideon, kiu c\u0302efe regas en sunaismaj kaj s\u0302ijaismaj doktrinoj, ke la Korano estas \u201cnekreita\u201d, argumentante, ke la mondo povas esti klarigata per racia pensado kune kun la sanktaj libroj. G\u0302i ne estas tute sekulareca kiel ni komprenas tion hodiau\u0306, c\u0302ar g\u0302i ne apartigas s\u0302taton de religio. Sed g\u0302i malfermas la pordon al kritika kaj scienca pensado, eble malfermante la vojon al sekularismo."}, {"text_idx": "#000040", "text": "Sekularismo kongruas kun Islamo. G\u0302i simple ne kongruas kun la nuna versio de politika Islamo."}, {"text_idx": "#000041", "text": "Sekularismo ankau\u0306 bezonas reformon, c\u0302ar g\u0302i ofte estis uzata por diskriminacii kontrau\u0306 malplimultoj, kies religiemo multe diferencas de la kredo, kiun g\u0302i supozeble devis limigi."}, {"text_idx": "#000042", "text": "The Bridge prezentas personajn eseojn, komentariojn kaj kreivan ne-fikcion, kiuj prilumas diferencojn en percepto inter loka kaj internacia raportado de novaj\u0302-eventoj, el la unika perspektivo de membroj de la komunumo de Global Voices. Vidpunktoj esprimitaj ne nepre reprezentas la opinion de la komunumo entute. % context_listing_link%"}, {"text_idx": "#000043", "text": "Arto kaj kulturoCivitanaj komunikilojEn- kaj elmigradoEtno kaj rasoHistorioHomaj rajtojIdeojInternaciaj rilatojInterreta aktivismoKomunikiloj kaj j\u0302urnalismoParolliberecoPolitikoProtestoRegadoReligioThe Bridge"}, {"text_idx": "#000046", "text": "La hig\u0302abo c\u0302e televido en Alg\u0302erio: Fino de c\u0302io franca"}, {"text_idx": "#000050", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000052", "text": "Aboni komentojn de c\u0302i tiu artikolo per retpos\u0302to"}, {"text_idx": "#000053", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000054", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000055", "text": "Speciala danko al niaj multaj subtenantoj"}, {"text_idx": "#000056", "text": "Bonvolu subteni nian gravan laboron"}]